Diari Oficial de la Generalitat Valenciana


Sumari del DOGV 7134, del 18-10-2013 (2013/9783)

Notificació de la sentència dictada en el juí verbal número 574/2012.
---------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9783


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el juí verbal número 574/2012. [2013/9783]  
Juí verbal 574/12-IV  
Demandant: Seguridad en la Gestión, SL.  
Procuradora: M.ª Carmen Linares Beltrán.  
Demandat: Francisco Javier Ortiz Lamuela i Elisa Romero García.  
En este procediment de juí verbal número 574/2013, seguit a instàncies de Seguridad en la Gestión, SL, contra Francisco Javier Ortiz Lamuela i Elisa Romero García, s'ha dictat la sentència que, literalment, diu així:  
«Sentència número 163/2013  
Objecte del juí: societat limitada; responsabilitat d'administrador social; reclamació d'una quantitat.  
Magistrat: Antonio Pedreira González.  
Lloc: Castelló de la Plana.  
Data: 22 de maig 2013.  
  
Antecedents de fet  
[...]  
Tercer. La vista s'ha documentat en un suport apte per a la gravació i reproducció del so i de la imatge. A esta no han comparegut els codemandats, i es procedix a la declaració en situació de rebel·lia processal. La part demandant ha ratificat la demanda i ha proposat com a prova la documental aportada a les actuacions i l'interrogatori dels demandats. Admeses ambdós proves, no ha pogut practicar-se l'interrogatori dels demandats per la seua incompareixença. Les actuacions han quedat vistes per a sentència.  
  
Fonaments de dret  
Primer. L'objecte d'este procediment està pròpiament constituït per una pretensió de condemna dinerària que la part actora dirigix contra els demandats quant a administradors d'una societat limitada, i, en síntesi, sobre la base de dos accions:  
1. L'acció de responsabilitat solidària dels administradors que es deduïx, atesa la data dels fets, de l'article 105.5 de la Llei 2/1995, de 23 de març, de Societats de Responsabilitat Limitada (d'ara en avant LSRL), sense perjuí del posterior text refós de la Llei de Societats de Capital (d'ara en avant TRLSC), aprovat pel Reial Decret Legislatiu 1/2010, de 2 de juliol, que manté idèntica responsabilitat solidària en l'article 367.  
Segon. L'acció de responsabilitat individual de l'article 69.1 de la LDRL en relació amb l'article 135 del text refós de la Llei de Societats Anònimes (d'ara en avant TRLSA), aprovat pel Reial Decret Legislatiu 1564/1989, de 22 de desembre (equivalent a l'article 241 del TRLSC). Els demandats, per la seua banda, no han comparegut a la vista, i són declarats en situació de rebel·lia processal (art. 442.2 de la Llei 1/2000, de 7 de gener, d'Enjudiciament Civil, d'ara en avant LEC). Això no implica, no obstant això, aplanament ni admissió dels fets de la demanda (art. 496.2 de la LEC).  
Dispositiva  
Estime íntegrament la demanda interposada per Seguridad en la Gestión, SL, contra Francisco Javier Ortiz Lamuela i Elisa Romero García i, en conseqüència, condemne els demandats a abonar a la part demandant la suma de 2.000,00 euros, més els interessos en els termes del fonament de dret sext, i les costes.  
Notifiqueu esta sentència a les parts, i feu-los saber que contra esta no es pot interposar cap recurs (art. 455 de la LEC).»  
I atés que els demandats, Francisco Javier Ortiz Lamuela i Elisa Romero García, es troben en parador desconegut, expedisc este edicte perquè els valga de notificació de forma deguda.  
  
Castelló de la Plana, 22 de maig de 2013.- El secretari judicial: Jorge González Rodríguez.